కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
‘లక్ష్మీస్ ఎన్టీఆర్‌’ని అడ్డుకుంటారా? ఎంత దుర్మార్గం: ఆర్ నారాయణ మూర్తి
ఆనాడు ఎన్టీ రామారావుగారిపై మండలాధ్యక్షుడు సినిమా తీశారు.. మీ గురించి నెగిటివ్‌గా చూపిస్తూ సినిమా తీశారని చెప్తే.. నా గురించి మంచిగా తీసినా చూస్తారు.. తిట్టినా చూస్తారు. ఆల్ ది బెస్ట్ అన్నారు. అదీ ఆయన సంస్కారం. దట్ ఈజ్ ఎన్టీఆర్.
Samayam Telugu | Updated:
Mar 20, 2019, 06:58PM IST
‘లక్ష్మీస్ ఎన్టీఆర్‌’ని అడ్డుకుంటారా? ఎంత దుర్మార్గం: ఆర్ నారాయణ మూర్తి
వివాదాల దర్శకుడు రామ్ గోపాల్ వర్మ రూపొందించిన ‘లక్ష్మీస్ ఎన్టీఆర్’ చిత్రానికి సెన్సార్ క్లియరెన్స్ ఇవ్వకపోవడాన్ని తప్పుపట్టారు విప్లవ దర్శకనటుడు ఆర్ నారాయణ మూర్తి . గురువారం నాడు హైదరాబాద్‌లో అతిలోక సుందరి శ్రీదేవి పుస్తకావిష్కరణలో పాల్గొన్న ఆయన సినిమాల విడుదల విషయంలో సెన్సార్ బోర్డ్ వ్యవహరిస్తున్న తీరుపై ఫైర్ అయ్యారాయన.
ఈ సందర్భంగా ఆయన మాట్లాడుతూ.. ‘గతంలో నా సినిమాలకు సెన్సార్ క్లియరెన్స్ ఇవ్వకుండా ఇబ్బందులు పెట్టారు. దీనిపై చాలాసార్లు నేను మాట్లాడాను. ఈ అంశంపై ఫిల్మ్ ఛాంబర్ సభ్యులు స్పందించాల్సిన అవసరం ఉంది. గతంలో నా సినిమా సెన్సార్ ఇబ్బందుల వల్ల బొంబాయి వెళ్లా. అక్కడ ఉన్న శ్రీదేవి తన పీఏతో విషయం తెలుసుకుని నాతో మాట్లాడారు. సమస్య ఏంటి అని అడిగారు. సెన్సార్ కాలేదు అని చెప్పా. మీరు విప్లవ సినిమాలు బాగా తీస్తారండీ.. నాకు విప్లవ సినిమాలు తీయలని ఉందని చెప్పింది మహాతల్లి.
ఇవాళ ఆ శ్రీదేవి ఉండి ఉంటే సెన్సార్‌‌లో జరుగుతున్న వాటిని చూసి నిజంగా కన్నీళ్లు పెట్టుకునేది. ఇది ఎంత దుర్మార్గం. ఈరోజు రామ్ గోపాల్ వర్మ తీసిన సినిమాను సెన్సార్ చేయరా? ఎవరో వచ్చి వేలు పెడితే ఆపేస్తారా? డెమెక్రసీ ఎక్కడ ఉంది. సెన్సార్ బోర్డ్ ఎక్కడ ఉంది? సెన్సార్ వ్యవహరిస్తున్న ఈ దుర్మార్గమైన తీరును ఇండస్ట్రీ మొత్తం ఖండించాలి.
సెన్సార్ విషయంలో ఎవరూ కల్పించుకోకూడదు. నిర్మాతల్ని ఇబ్బంది పెట్టకూడదు. ఆనాడు ఎన్టీ రామారావుగారిపై మండలాధ్యక్షుడు సినిమా తీశారు.. మీ గురించి నెగిటివ్‌గా చూపిస్తూ సినిమా తీశారని చెప్తే.. నా గురించి మంచిగా తీసినా చూస్తారు.. తిట్టినా చూస్తారు. ఆల్ ది బెస్ట్ అన్నారు. అదీ ఆయన సంస్కారం. దట్ ఈజ్ ఎన్టీఆర్.
ఇప్పుడేంటి.. ప్రభుత్వాలకు వ్యతిరేకంగా సినిమా తీస్తే సెన్సార్ ఆపేస్తారా? వీటిపై వివరణ ఇచ్చేందుకు అమరావతి వెళ్లాలా? కాబట్టి ప్రొడ్యుసర్ కౌన్సిల్ నుండి ఫిల్మ్ ఛాంబర్ వరకూ ముక్తకంఠంతో సెన్సార్ విధానాన్ని తిరస్కరించాలని పిలుపునిచ్చారు ఆర్ నారాయణ మూర్తి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.